**PÁLYÁZATI KIÍRÁS**

**SZAKMAI GYAKORLATON VALÓ RÉSZVÉTEL TÁMOGATÁSÁRA**

**2019/2020-as tanév /2.félév/**

Az Eötvös Loránd Tudományegyetem Bárczi Gusztáv Gyógypedagógiai Karának Kari Ösztöndíj Bizottsága (KÖB) az ELTE Hallgatói Követelményrendszer 116. § alapján pályázatot ír ki szakmai gyakorlaton való részvétel támogatására.

I. A PÁLYÁZAT CÉLJA

A pályázat célja, hogy támogassa azokat a hallgatókat, akik a szakmai gyakorlatot a felsőoktatási intézmény székhelyétől, illetve telephelyétől eltérő helyen teljesítik, és e helyen nem részesülnek kollégiumi ellátásban.

II. JOGOSULTAK KÖRE

Szakmai gyakorlaton való részvétel támogatásában részesülhet az a hallgató, aki a karon tanulmányait államilag támogatott/magyar állami (rész)ösztöndíjas teljes idejű alap-, mesterés osztatlan képzésben, nappali tagozaton folytatja, és aktív hallgatói jogviszonnyal rendelkezik.

III. A PÁLYÁZAT BENYÚJTÁSÁNAK MÓDJA

1. A pályázat benyújtásának helye: A pályázatokat elektronikusan, a Neptun tanulmányi rendszer felületén az Ügyintézés menü Kérvények menüpontjában lehet leadni.

2. A pályázat benyújtásának ideje: A pályázatok benyújtására 2020. **február 9**. (vasárnap) **08:00-tól** 2020. **február 22**. (szombat) **23:59-ig** van lehetőség.

IV. IGAZOLÁSOK

Előzetesen kerül leadásra: 1) A hallgató előzetes költségvetése, amely tartalmazza • a szállás díját és az éjszakák számát (előzetes megállapodás vagy számla), • a kétszeri utazás költségét (tömegközlekedési díjjal számolva), 2) Igazolás az adott szakirány terepgyakorlatot koordináló munkatársától, amelyben szerepel az, hogy a hallgató vidéken, lakhelyétől és az intézmény székhelyétől eltérő településen végzi terepgyakorlatát.

Utólagosan kerül leadásra: A hallgató nevére kiállított áfás számlák, melyek a költségvetésben leírt összegeket igazolják. Ezeket a Hallgatói Önkormányzat irodájában (A/61) kell leadni a szociális alelnök részére. A számlák leadásának határideje a gyakorlatot követő 10. munkanap.

V. TÁMOGATÁS ÖSSZEGE

A támogatás havi összege nem lehet több mint 21666 Ft (összesen 108330 Ft). Ha a nyertes pályázó az utólagosan leadásra kerülő áfás számlákat nem adja le időben, vagy nem igazolja velük az előzetes költségvetését, a Kari Ösztöndíj Bizottság döntése alapján arányos visszafizetésre kötelezhető (a kiutalt ösztöndíjat/a kiutalt ösztöndíj egy részét vissza kell fizetnie, a Neptunban kivetésként jelenik meg).

VI. ADATKEZELÉS

A pályázat során megadott személyes adatok kezelésére, illetve feldolgozására az Kari Ösztöndíj Bizottság tagjai, valamint az általuk megbízott személyek jogosultak. Ezen adatok kizárólag a leadott pályázat bírálatához, illetve az ehhez kapcsolódó feladatok ellátásához kerülnek felhasználásra. A személyes adatok kezelése és feldolgozása a hatályban lévő szabályzatoknak megfelelően zajlik. A személyes adatok kezelésével, védelmével kapcsolatban a pályázó a Nemzeti Adatvédelmi és Információszabadság Hatósághoz fordulhat, illetve bírósági jogorvoslattal élhet. Felhívjuk minden pályázó figyelmét, hogy a hamis adatközlés kari fegyelmi és/vagy büntetőjogi eljárás megindításával járhat! A pályázattal, illetve az igazolásokkal kapcsolatos kérdéseket a szocialis@barczihok.elte.hu címre várjuk.